Medlemsmøte i NUUG 2004-11-18:

Gmane - et mailarkiv

Norwegian UNIX Users Group inviterer til faglig-sosialt medlemsmøte i NUUG Oslo torsdag 18. november 2004 kl. 18:30 på Høgskolen i Oslo, HiO, - Vika, Cort Adelersgt. 30. Inngangen er 15 meter fra trikkeholdeplassen Vikatorvet. Skolen har egen parkeringsplass mellom skolen og Ruseløkka skole, men det er svært begrenset plass på denne. Etter foredraget (fra ca. 20:30) blir det sosialt samvær.

I dag foregår det meste av diskusjonen rundt utvikling av fri programvare på mailinglister. Dette har positive sider (det er for det meste folk som vet noe som sier noe) og negative sider (diskusjonene er kun tilgjengelige akkurat når diskusjonen foregår).

Gmane prøver å gjøre noe med de negative sidene til mailinglister uten å ødelegge for de positive sidene. Ved å gjøre disse tilgjengelige som newsgrupper kan man lese i mailingliste-arkiver med en vanlig newsleser.

Lars Magne Ingebrigtsen (hovedutvikler av Gmane og Gnus) vil gå gjennom de tekniske aspektene ved behandling av 200GB med epost, og diskutere de sosiale aspektene ved å gjøre diskusjoner mer offentlige enn de tidligere var.

Mer informasjon om møtet og hvordan du finner frem, finnes på http://nuug.no/aktiviteter/20041118-gmane/ og http://iu.hio.no/felles/getthere.phtml

Alle medlemmer og ikke-medlemmer er velkomne. Arrangementet er gratis. Vel møtt!

Mvh aktive@nuug.no

http://www.nuug.no/

Anders Nordby

2003-06-12T17:28:01